# РЕГУЛАТИВА ЗА СПРОВЕДУВАЊЕ (ЕУ) бр. 2020/2193 НА КОМИСИЈАТА

**од 16 декември 2020 година**

**за изменување на Регулатива (EУ) бр. 1178/2011 во врска со условите за способност и методи на обука на екипажот, како и во врска со известувањето, анализата и понатамошните следења на настани во цивилното воздухопловство**

ЕВРОПСКАТА КОМИСИЈА,

имајќи го предвид Договорот за функционирањето на Европската унија,

имајќи ја предвид Регулативата (ЕУ) бр. 2018/1139 на Европскиот парламент и на Советот од 4 јули 2018 година, за заеднички правила во областа на цивилното воздухопловство и за основање на Европската агенција за безбедност на воздухопловството, со која се изменуваат и дополнуваат Регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и Директивите 2014/30/EУ и 2014/53/EУ на Европскиот парламент и на Советот, и за укинување на Регулативите (ЕЗ) бр. 552/2004 и (ЕЗ) бр. 216/2008 на Европскиот парламент и на Советот и Регулатива (ЕЕЗ) бр. 3922/91 на Советот [(1](#_heading=h.2et92p0)), и особено членовите 23(1), 27(1) и 72(5) од истата,

со оглед на тоа што:

1. Регулатива (ЕУ) бр. 1178/2011 на Комисијата [(2)](#_heading=h.tyjcwt) ги утврдува условите за обука, испитување и проверка за добивање дозвола за пилот.
2. Европскиот план за безбедност на воздухопловството, усвоен од Агенцијата на Европската унија за безбедност на воздухопловството („Агенцијата“) (European Union Aviation Safety Agency) согласно член 6 од Регулатива (ЕУ) 2018/1139, откри дека е од клучна важност персоналот на воздухопловот да има соодветни способности и дека методите за обука треба да се приспособат со цел да се осигура дека персоналот е способен да се справи со новите технологии кои се појавуваат и со зголемувањето на комплексноста на системот за воздухопловство.
3. Во 2013 година, Меѓународната организација за цивилно воздухопловство (ICAO) објави „Прирачник за обука врз основа на докази“ (Doc 9995 AN/497), кој ја содржи целосната рамка за способности („основни способности“) со соодветен опис и поврзани бихевиористички показатели за проценка на тие способности, вклучувајќи го тоа што претходно беше познато како техничко и нетехничко знаење во обука, вештини и ставови на пилоти. Во тој нов пристап, содржината за обука е усогласена со вистинските способности кои се потребни за безбедно, ефективно и ефикасно летање во средина за комерцијален воздушен сообраќај.
4. Целта на обуката врз основа на докази (ЕBT) е да се подобри безбедноста и да се подобрат способностите на воздухопловниот екипаж за безбедно управување со воздухоплов во сите режими на летање и да се способни да увидат и да се справат со неочекувани ситуации. EBT концептот е дизајниран да зголеми учење и да ограничи формална проверка.
5. Со усогласувањето на Регулатива (ЕУ) бр. 1178/2011 со Регулатива (ЕУ) бр. 376/2014 на Европскиот парламент и на Советот [(3)](#_heading=h.3dy6vkm) во однос на пријавувањето, анализата и проследувањето на настаните во цивилното воздухопловство се очекува да се зголеми законската сигурност, да се поддржат инспекциите на Агенцијата за стандардизација во областа на пријавување на настани, и да се поддржи спроведувањето на ефективни системи за пријавување на настани како дел од управувањето со безбедноста.



[(1)](#_heading=h.30j0zll) Сл. весник бр. 212, 22.8.2018 година, стp. 1.

1. Регулатива (ЕУ) бр. 1178/2011 на Комисијата од 3 ноември 2011 година, за утврдување на техничките услови и административни постапки во врска со членовите на екипаж во цивилното воздухопловство согласно Регулатива (ЕЗ) бр. 216/2008 на Европскиот парламент и на Советот (Сл. весник бр. 311, 25.11.2011 година, стp. 1).
2. Регулатива (ЕУ) бр. 376/2014 на Европскиот парламент и на Советот од 3 април 2014 година за пријавување, анализа и проследување на настани во цивилното воздухопловство, за изменување на Регулатива (EУ) бр. 996/2010 на Европскиот парламент и на Советот и за укинување на Директива 2003/42/EЗ на Европскиот парламент и на Советот и Регулативите (ЕЗ) бр. 1321/2007 и (ЕЗ) бр. 1330/2007 на Комисијата (Сл. весник бр. 122, 24.4.2014 година, стp. 18).

1. Регулатива (EУ) бр. 1178/2011 треба да се измени соодветно.
2. Агенцијата изготви нацрт правила за спроведување и ги достави со Mислење бр. 08/2019[(4)](#_heading=h.2s8eyo1) согласно точките (б) и (в) од член 75(2) и член 76(1) од Регулатива (ЕУ) 2018/1139.
3. Преговори помеѓу Унијата и одредени трети земји сѐ уште се во тек, вклучувајќи и за промена на дозволи за пилоти и поврзани лекарски уверенија. Со цел да се осигура дека земјите членки можат да продолжат да ги признаваат дозволите и лекарските уверенија издадени од трети земји во определен период имајќи ги предвид овие преговори, неопходно е да се продолжи периодот во кој земјите членки можат да одлучат да не ги применуваат одредбите на Регулатива (ЕУ) бр. 1178/2011 во нивната територија за пилоти кои имаат дозвола и поврзано лекарско уверение издадени од трета земја вклучена во некомерцијалниот лет на одреден воздухоплов.
4. Понатаму, измените на Додаток 1 од Регулатива (ЕУ) бр. 1178/2011, кои беа воведени во Регулатива за спроведување (ЕУ) 2018/1974 на Комисијата [(5)](#_heading=h.17dp8vu) и кои се применуваат од 31 јануари 2022 година, треба да се усогласени со измените на тој Додаток претставен во Регулативата за спроведување (ЕУ) 2020/359 на Комисијата [(6](#_heading=h.3rdcrjn)).
5. Регулативата исто така треба да биде изменета со исправки на одредени технички грешки, кои се содржеа во претходните измени, како и со појаснување на одредени одредби.
6. Измените поврзани со основното овластување за летање по инструменти стануваат применливи на истиот датум како и поврзаните одредби на Регулатива (ЕУ) 2020/359, односно, на 8 септември 2021 година.
7. Мерките предвидени со оваа регулатива се во согласност со мислењето на Комитетот формиран согласно член 127 од Регулатива (ЕУ) 2018/1139,

ЈА ДОНЕСЕ ОВАА РЕГУЛАТИВА:

*Член 1*

# Измени на Регулатива (EУ) бр. 1178/2011

Регулатива (EУ) бр. 1178/2011 се менува како што следува:

1. во член 12(4), ‘20 јуни 2021 година’ се заменува со ‘20 јуни 2022 година’;
2. Анексите I, VI и VII се изменети согласно Анекс I на оваа регулатива;
3. Анексите I и VI се поправени согласно Анекс II на оваа регулатива.

*Член 2*

# Датум на влегување во сила и примена

Оваа регулатива влегува во сила на дваесеттиот ден од денот на нејзиното објавување во

*Службениот весник на Европската Унија*.

Точка (1)(њ) од Анекс I и точка (1)(a) од Анекс II се применуваат од 8 септември 2021 година и точка (1)(м) од Анекс I се применува од 31 јануари 2022 година.



1. <https://www.easa.europa.eu/document-library/opinions>
2. Регулатива за спроведување (ЕУ) 2018/1974 на Комисијата од 14 декември 2018 година за изменување на Регулатива (ЕУ) бр. 1178/2011 за утврдување на техничките услови и административните постапки во врска со членовите на екипаж во цивилното воздухопловство согласно Регулатива (ЕУ) 2018/1139 на Европскиот парламент и на Советот (Сл. весник L 326, 20.12.2018 година, стр. 1)
3. Регулатива за спроведување (ЕУ) 2020/359 на Комисијата од 4 март 2020 година за изменување на Регулатива (ЕУ) бр. 1178/2011 за утврдување на техничките услови и административните постапки во врска со членовите на екипаж во цивилното воздухопловство согласно Регулатива (ЕЗ) бр. 216/2008 на Европскиот парламент и на Советот (Сл. весник L 67, 5.3.2020 година, стp. 82).

Оваа регулатива е целосно обврзувачка и директно применлива во сите земји членки.

Брисел, 16 декември 2020 година.

*За Комисијата Претседателот Урсула ФОН ДЕР ЛАЈЕН*



*АНЕК**С I*

Анексите I, VI и VII од Регулатива (ЕУ) бр. 1178/2011 се изменуваат како што следи:

1. Анекс I (дел-FCL) се изменува како што следи:
	1. во точка FCL.010, следните дефиниции се вметнуваат:
		1. ‘„Оператор за обука која се темели на докази (Evidence based training (EBT) operator)” значи организација која има уверение за исполнување на безбедносни услови (АОС) согласно со Анекс III (дел-ORO) кон Регулатива (ЕУ) бр. 965/2012 и која има спроведено ЕВТ програма одобрена од надлежниот орган, согласно со одредбите на таа регулатива.’;
		2. ‘„EBT практична процена (EBT practical assessment)” значи метод за проценување на перформансите што служи за потврдување на интегрираните перформанси на стручна оспособеност. Се случува во симулирана или оперативна средина.’;
		3. ‘„EBT програма (EBT programmе)” значи програма за процена и обука на пилоти согласно со точка ORO.FC.231 од Анекс III (дел-ORO) кон Регулатива (ЕУ) бр. 965/2012.’;
		4. ‘„Мешана EBT програма (Mixed EBT programme)” значи програма за повторлива обука и проверка на оператори предвидена во точка ORO.FC.230 од Анекс III (дел-ORO) кон Регулатива (EУ) бр. 965/2012, од која дел е посветен на применување на ЕВТ, но која не ги заменува проверките за стручност предвидени во Додаток 9 кон овој анекс.’;

 (б) во точка FCL.015, следната точка (е) се додава:

‘(е) Обука завршена во воздухоплов или во FSTD согласно со Анекс III (дел-ORO) кон Регулатива (EУ) бр. 965/2012 се зема предвид за условите за искуство и продолжување утврдени во овој Анекс (дел-FCL).’;

 (в) во точка FCL.035(a), следната точка (4) се додава:

‘(4) Сите часови кои се летани во авиони или TMG кои се предмет на одлука од земја членка согласно со точките (а) или (в) од член 2(8) на Регулатива (ЕУ) 2018/1139 или кои спаѓаат во опсегот на Анекс I на таа регулатива се признаваат во целост спрема остварувањето на условите за време на летање од точка FCL.140.A(a)(1) и точка FCL.740.A(б)(1)(ii) од овој анекс, под услов дека следните услови се исполнети:

1. авионот или TMG за кој станува збор е од иста категорија и класа како дел-FCL воздухоплов во однос на кој треба да се признаваат часовите кои се летани;
2. во случај на летови за обука со инструктор, користениот авион или TMG е предмет на овластување како што е наведено во точка ORA.ATO.135 од Анекс VII (дел-ORA) или точка DTO.GEN.240 од Анекс VIII (дел- DTO).’;

 (г) во точка FCL.235, точка (a) се заменува со следново:

‘(a) Преку завршувањето на испит по практична оспособеност, кандидатите за PPL ја покажуваат вештината да оперираат како РIC со соодветни способности за дадените права за релевантните постапки и маневри на соодветната воздухопловна категорија.’;

 (д) точка FCL.625 се изменува како што следи:

* + 1. во точка (б), следната точка (4) се додава:

‘(4)Кандидати за продолжување на IR добиваат целосно признавање за проверките за стручност според условите во овој Поддел кога ќе исполнат ЕВТ практична процена согласно со Додаток 10 поврзан со IR кај ЕВТ оператор.’;

* + 1. точка (в) се заменува со следново:

‘(в) Обновување

Доколку важноста на IR е истечена, со цел да ги обноват своите права, кандидатите треба да исполнат сѐ од следново:

* + - 1. со цел да се утврди дали обука за обновување на знаењето е потребна за кандидатот да го достигне потребното ниво на стручност за да го положи делот за инструменти од испитот по практична оспособеност согласно со Додаток 9, поминуваат на процена кај која било од следниве организации:
				1. во ATO;
				2. кај EBT оператор кој е посебно одобрен за таква обука за обновување на знаењето;
			2. доколку организацијата која ја врши процената согласно со точка (1) смета дека е неопходно, обуката за обновување треба да ја поминат во таа организација;
			3. по усогласување со точка (1) и, каде што е соодветно, точка (2), поминуваат проверка за стручност согласно со Додаток 9 или завршуваат ЕВТ практична процена согласно со Додаток 10 во релевантната категорија на воздухоплов. Таа ЕВТ практична процена може да е комбинирана со обуката за обновување наведена во точка (2);
			4. треба да ги имаат важечките овластувања за класа или тип, освен доколку не е поинаку наведено во овој анекс.’;
		1. точки (д) и (ѓ) се заменуваат со следново:

‘(д) Иматели на важечко IR на дозвола за пилот издадена од трета земја согласно со Анекс 1 на Чикашката конвенција се изземени од исполнување на условите во точки (в)(1), (в)(2) и (г) при обновување на IR права кои ги содржат дозволите издадени согласно со овој анекс.

 (ѓ) Проверката за стручност наведена во точка (в)(3) може да е комбинирана со проверка за стручност спроведена за обновување на релевантните овластувања за класа или тип.’;

 (ѓ) точка FCL.625.A(a) се изменува како што следи:

* 1. точка (2) се заменува со следново:

‘(2) полагање проверка за стручност согласно со Додаток 9, или завршување ЕВТ практична процена согласно со Додаток 10, доколку продолжувањето на IR е комбинирано со продолжувањето на овластувања за класа или тип;’;

* 1. точка (4) се заменува со следново:

‘(4) FNPT II или FFS што ја претставува релевантната класа или тип на воздухоплов може да се употреби за продолжување согласно со точка (3), под услов дека барем секоја втора проверка за стручност за продолжување на IR(A) се одвива во воздухоплов.’;

 (e) точка FCL.740 се заменува со следново:

# ‘FCL.740 Важност и обновување на овластувања за класа и тип

1. Важност
	1. Периодот на важност за овластувања за класа и тип е една година, освен овластувања за класа за операции со еден пилот и еден мотор за кои периодот на важност е две години, освен доколку не е одлучено поинаку во OSD. Доколку пилотите изберат да ги остварат условите за продолжување порано отколку што е предвидено во точки FCL.740.A, FCL.740.H, FCL.740.PL и FCL.740.As, новиот период на важност започнува од датумот на проверка за стручност.
	2. Кандидати за продолжување на овластувања за класа или тип добиваат целосни кредити за проверките за стручност според условите во овој Поддел кога ќе исполнат ЕВТ практична проценка согласно со Додаток 10 кај оператор кој има спроведено ЕВТ за важечките овластувања за класа или тип.

 (б) Обновување

За обновување на овластувања за класа или тип, кандидатите треба да исполнат сѐ од наведеново:

* 1. со цел да се утврди дали обука за обновување е потребна за кандидатот да го достигне нивото на стручност за безбедно управување со воздухоплов, согласно со Додаток 9, поминуваат на процена кај една од следните организации:
		1. во ATO;
		2. во DTO или во ATO, доколку истеченото овластување е во врска со овластување за класа со еден клипен мотор без високи перформанси, овластување за класа за TMG или овластување за тип за хеликоптери со еден мотор наведени во точка DTO. GEN.110(a)(2)(в) од Анекс VIII;
		3. во DTO, во ATO или со инструктор, доколку овластувањето истекло пред не повеќе од три години и овластувањето е во врска со овластување за класа со еден клипен мотор без високи перформанси или овластување за класа за TMG;
		4. со ЕВТ оператор кој е посебно одобрен за таква обука за обновување;
	2. доколку организацијата или инструкторот кој ја врши процената согласно со точка (1) смета дека е неопходно, обуката за обновување треба да се помине во таа организација или со тој инструктор;
	3. по усогласување со точка (1) и, каде што е соодветно, точка (2), поминуваат проверка за стручност согласно со Додаток 9 или завршуваат ЕВТ практична процена согласно со Додаток 10. Таа ЕВТ практична процена може да е комбинирана со обуката за обновување наведена во точка (2).

По пат на отстапување од точки (б)(1), (б)(2) и (б)(3), пилотите кои имаат овластување за пробни летови издадено согласно со точка FCL.820 кои биле вклучени во пробни летови за време на развивањето, издавањето уверенија или производството на тип воздухоплов и имаат или вкупно 50 часа време на лет или 10 часа време на лет како PIC на пробни летови во тој тип за време на годината која му претходи на датумот на нивната пријава, имаат право да се пријават за продолжување или обновување на релевантното овластување за тип.

Кандидатите се изземени од условите во точки (б)(1) и (б)(2) доколку имаат важечко овластување за истата класа или тип на воздухоплов на дозвола за пилот издадена од трета земја согласно со Анекс 1 на Чикашката конвенција и можат да ги остваруваат правата на тоа овластување.

 (в) Пилотите кои ќе ја напуштат ЕВТ програмата на оператор по неуспех да покажат прифатливо ниво на способност согласно со таа ЕВТ програма нема да ги имаат правата од тоа овластување за тип додека не исполнат едно од следново:

* 1. имаат завршено ЕВТ практична процена согласно со Додаток 10;
	2. имаат поминато проверка за стручност согласно со точка FCL.625(в)(3) или точка FCL.740(б)(3), каде што е соодветно. Во таков случај, точка FCL.625(б)(4) и точка FCL.740(a)(2) не се применуваат.’;

 (ж) точка FCL.720.A се изменува како што следи:

* 1. точка (a) се изменува како што следи:
1. првиот параграф се заменува со следново:

‘Кандидатите за првичното издавање на права за операции со воздухоплов за еден пилот во операции за повеќе пилоти, или кога аплицираат за издавање на овластувањe за класа или тип или при продолжување на правата на овластувањe за класа или тип кои веќе ги имаат на операции со повеќе пилоти, треба да ги исполнуваат условите во точка (б)(4) и, пред да го започнат релевантниот курс за обука, точка (б)(5).’;

1. точка (3) се заменува со следново:

‘(3) Сложени воздухоплови со високи перформанси со еден пилот

Кандидатите за издавање на овластување за тип за сложен воздухоплов класифициран како воздухоплов со високи перформанси треба, покрај исполнувањето на условите во точка (2), да исполнат сѐ од следново:

* 1. треба да имаат или да имаат поседувано IR(A) за еден или повеќе мотори, каде што е соодветно и како што е утврдено во Поддел Е;
	2. за издавање на првото овластување за тип, треба, пред започнување на курсот за обука за овластување за тип, да ги исполнуваат условите во точка (б)(5).’;
	3. точка (б) се заменува како што следи:
1. воведната фраза се заменува со следново:

‘Кандидатите за издавање на првото овластување за тип за воздухоплов со повеќе пилоти треба да се ученици пилоти кои тековно посетуваат обука на курс за обука за MPL, или пред започнувањето на курсот за обука за овластување за тип, да ги исполнат следните услови:’;

1. точка (5) се заменува со следново:

‘(5) го имаат завршено курсот за обука наведен во точка FCL.745.A, освен доколку исполнуваат што било од следново:

* 1. имаат завршено, во претходните три години, обука и проверка согласно со точките ORO.FC.220 и ORO.FC.230 од Анекс III (дел-ORO) кон Регулатива (EУ) бр. 965/2012;
	2. ја имаат завршено обуката наведена во точка FCL.915(д)(1)(ii).’;

 (з) во точка FCL.740.A(a), точка (1) се заменува со следново:

‘(1) поминување проверка за стручност согласно со Додаток 9 или завршување ЕВТ практична процена согласно со Додаток 10 во релевантната класа или тип на воздухоплов или FSTD што ја претставува таа класа или тип, во трите месеци кои директно претходат на датумот на истекување на овластувањето; и’;

 (ѕ) точка FCL.905.TRI се заменува со следново:

‘FCL.905.TRI TRI – Права и услови

1. Правата на TRI се да обучува за:
	1. продолжување и обновување на IR, под услов дека TRI е имател на важечко IR;
	2. издавањето на TRI или SFI уверение, доколку имателот ги исполнува следниве услови:
		1. има најмалку 50 часа искуство за обуки како TRI или SFI согласно со оваа регулатива или Регулатива (ЕУ) бр. 965/2012;
		2. има завршено наставен план за летање од соодветниот дел од TRI курсот за обука согласно со точка FCL.930.TRI(a)(3) со исполнување на стандардите на главниот за обука на АТО;
	3. во случај на TRI за воздухоплови со еден пилот:
		1. издавање, продолжување и обновување на овластувања за тип за сложени воздухоплови со високи перформанси со еден пилот доколку кандидатот бара права за летање во операции со еден пилот.

Правата на TRI(SPA) можат да бидат продолжени на овластувања за тип за инструкции за летање сложени воздухоплови со високи перформанси со еден пилот во операции со повеќе пилоти, доколку TRI исполнува кое било од следниве услови:

* + - 1. има или има поседувано TRI уверение за воздухоплови со повеќе пилоти;
			2. има барем 500 часа во воздухоплов во операции со повеќе пилоти и има завршено MCCI курс за обука согласно со точка FCL.930.MCCI;
		1. основна фаза од курсот за MPL, доколку тој или таа ги има правата продолжени за операции со повеќе пилоти и има или има поседувано FI(A) или IRI(A) уверение;
	1. во случај на TRI за воздухоплови со повеќе пилоти:
		1. издавање, продолжување и обновување на овластувања за тип за:
			1. воздухоплови со повеќе пилоти;
			2. сложени воздухоплови со високи перформанси со еден пилот кога кандидатот бара права за летање во операции со повеќе пилоти;
		2. MCC обука;
		3. основна, средна и напредна фаза од курсот за MPL, доколку, за основната фаза, тој или таа поседува или поседувале FI(A) или IRI(A) уверение;
	2. во случај на TRI за хеликоптери:
		1. издавање, продолжување и обновување на овластувања за тип хеликоптер;
		2. MCC обука, доколку тој или таа има овластување за тип за хеликоптер со повеќе пилоти;
		3. проширување на правата за IR(H) за едномоторни на IR(H) за повеќемоторни;
	3. во случај на TRI за воздухоплов со вертикално полетување:
		1. издавање, продолжување и обновување на овластувања за тип за вертикално полетување;
		2. MCC обука.

 (б) Правата на TRI вклучуваат права за спроведување ЕВТ практична процена кај ЕВТ оператор, доколку инструкторот ги исполнува условите од Анекс III (дел-ORO) кон Регулатива (ЕУ) бр. 965/2012 за стандардизација на ЕВТ инструктори кај тој ЕВТ оператор.’;

 (и) во точка FCL.905.SFI, следнава точка (д) се додава:

‘(д) Правата на SFI вклучуваат права за спроведување ЕВТ практична процена кај ЕВТ оператор, доколку инструкторот ги исполнува условите од Анекс III (дел-ORO) кон Регулатива (ЕУ) бр. 965/2012 за стандардизација на ЕВТ инструктори кај тој ЕВТ оператор.’;

 (ј) во точка FCL.930.SFI, точка (a) се заменува со следново: ‘(a) Курсот за обука за SFI вклучува:

1. FSTD соджина на соодветниот курс за овластување за тип;
2. релевантните делови на техничката обука и FSTD содржина на наставен план за летање на соодветниот TRI курс за обука;
3. 25 часа инструкции за подучување и учење.’;

 (к) во точка FCL.1015, точка (a) се заменува со следново:

‘(a) Кандидат за уверение за испитувач треба да помине курс за стандардизација кој е организиран од надлежен орган или организиран од АТО и одобрен од надлежниот орган.’;

 (л) во точка FCL.1025(б), точките (1) и (2) и воведната фраза од точка (3) се заменуваат со следново:

 ‘(1) пред датумот на истек на уверението, имаат спроведено барем шест испити по практична оспособеност, проверки за стручност, процени за способност, или ЕВТ фази на евалуација за време на ЕВТ модул наведен во точка ORO.FC.231 од Анекс III (дел-ORO) кон Регулатива (ЕУ) бр. 965/2012;

1. во периодот од 12 месеци кои директно претходат на датумот на истек на уверението, имаат завршено курс за обновување на знаењето за испитувач кој е организиран од надлежен орган или организиран од АТО и одобрен од надлежниот орган;
2. едно од: испитите по практична оспособеност, проверките за стручност, процените за способност или ЕВТ фази за евалуација спроведени согласно со точка (1) треба да се случат во периодот од 12 месеци кои директно претходат на датумот на истек на уверението за испитувач и ќе:’;

 (љ) точка FCL.1010.SFE(a) се изменува како што следи:

* 1. во точка (1), точка (ii) се заменува со следново:

‘(ii) има SFI(A) уверение за соодветниот тип на воздухоплов; и’;

* 1. во точка (2), точка (ii) се заменува со следново:

‘(ii) има SFI(A) уверение за соодветната класа или тип на воздухоплов; и’;

 (м) Додаток 1 се изменува како што следи:

* 1. точка 1 се заменува со следново: ‘1. **LAPL и PPL**’;
	2. точки 1.1., 1.2., 1.3. и 1.4. се заменуваат со следново:

‘1.1. За издавање на LAPL, на имателот на LAPL во друга категорија на воздухоплов во целост му се признава теоретското познавање на заедничките предмети утврдени во точка FCL.120 (a).

* 1. За издавање на LAPL или PPL, на имателите на PPL, CPL или ATPL во друга категорија на воздухоплов во целост им се признава теоретското познавање на заедничките предмети утврдени во точка FCL.215(a). Ова признание исто така се применува за кандидати за LAPL или PPL кои имаат BPL издадена согласно со Анекс III (дел-BFCL) кон Регулатива (EУ) 2018/395 или SPL издадена согласно со Анекс III (дел-SFCL) кон Регулатива за спроведување (ЕУ) 2018/1976, освен тоа што предметот „навигација“ не е признаен.’
	2. За издавање на PPL, на имателот на LAPL во истата категорија на воздухоплов во целост му се признава теоретското познавање за инструкција и испитување.
	3. По пат на отстапување од точка 1.2, за издавање на LAPL(A), имателот на SPL издадена согласно со Анекс III (дел-SFCL) кон Регулатива за спроведување (EУ) 2018/1976 со права за летање TMGs треба да покаже соодветно ниво на теоретско познавање за воздухоплов со еден клипен мотор - копнена класа согласно со точка FCL.135.A(a)(2).’;
	4. точка 4.1. се заменува со следново:

‘4.1. На кандидатите за IR, или за BIR, кои ги имаат поминато релевантните теоретски испитувања за CPL во истата категорија за воздухоплов, им се признава спрема условите на теоретското познавање во следните предмети:

* Човечки перформанси,
* Метеорологија,
* Комуникација.’;

 (н) во Оддел А од Додаток 3, точка (б) во точка 9 се заменува со следново:

‘(б) 70 часа како PIC, од кои до 55 часа можат да се SPIC. Времето на летање по инструменти како SPIC се брои само како PIC време на летање до максимума 20 часа;’;

 (њ) во Оддел А од Додаток 6, точка 2 се заменува со следново:

‘(2) Кандидати за модуларен курс за IR(A) треба да се иматели на PPL(A) или CPL(A). Кандидати за модул за процедури за летање по инструменти кои немаат CPL(A) треба да се иматели на BIR или Уверение за завршен курс за Основен модул за летање по инструменти

ATO треба да се осигура дека кандидатот за курсот за IR(A) за повеќе мотори кој не поседувал овластувањe за класа или тип воздухоплов со повеќе мотори ја има добиено обуката за повеќе мотори наведена во Поддел Ж пред започнување на обуката за летање за курсот за IR(A).’;

 (о) Оддел Б од Додаток 9 се изменува како што следи:

* 1. точка (5) се изменува како што следи:
1. во точка (и), табелата се заменува со следново:

|  |  |  |  |  |  |
| --- | --- | --- | --- | --- | --- |
|  | ‘**(1)** | **(2)** | **(3)** | **(4)** | **(5)** |
|  | *Вид операција* |
| *Тип воздухоплов* | **SP** | **MP** | **SP → MP (првично)** | **MP → SP ( првично)** | **SP + MP** |
|  | *Обука* | *Тестирање/проверка* | *Обука* | *Тестирање/проверка* | *Обука* | *Тестирање/проверка* | *Обука, тестирање и проверка (SE воздухоплови)* | *Обука, тестирање и проверка (ME воздухоплови)* | *SE воздухоплови* | *ME воздухоплови* |
| **Првично издавање** |  |  |  |  |  |  |  |  |  |  |
| Сите (освен сложени SР) | Оддели 1-6 | Оддели 1-6 | MCC CRMЧовечки фактори TEMОддели 1-7 | Оддели 1-6 | MCC CRMЧовечки фактори TEMОддел 7 | Оддели 1-6 | 1.6, 4.5, 4.6, 5.2и, доколку е применливо, еден приод од Оддел 3.Б | 1.6, Оддел 6 и, доколку е применливо, еден приод од Оддел 3.Б |  |  |
| сложени SP | 1-7 | 1-6 |
| **Продолжување** |  |  |  |  |  |  |  |  |  |  |
| Сите | n/a | Оддели 1-6 | n/a | Оддели 1-6 | n/a | n/a | n/a | n/a | MPO:Оддели 1-7 (обука) Оддели 1-6 (проверка) SPO:1.6, 4.5, 4.6,5.2 и, доколку е применливо, еден приод од Оддел 3.Б | MPO:Оддели 1-7 (обука) Оддели 1-6 (проверка) SPO:1.6, Оддел 6 и, доколку е применливо, еден приод од Оддел 3.Б |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Обновување** |  |  |  |  |  |  |  |  |  |  |
| Сите | FC­L.740 | Оддели 1-6 | FCL.740 | Оддели 1-6 | n/a | n/a | n/a | n/a | Обука: FCL.740Проверка: како за продолжување  | Обука: FCL.740Проверка: како за продолжување’; |



1. во табелата во точка (ј), редот за вежба 7.2.2 се заменува со следново:

|  |  |  |  |  |  |
| --- | --- | --- | --- | --- | --- |
| ‘7.2.2 Следниве вежби кои се однесуваат на неправилна положба: * спасување од положба со носот нагоре при различни агли на страничен наклон; и
* спасување од положба со носот надолу при различни агли на страничен наклон.
 | P | XВоздухоплов не се употребува за оваа вежба’; |  |  |  |

 (п) следниот Додаток 10 се додава:

*‘Додаток 10*

# Продолжување и обновување на овластувања за тип, и продолжување и обновување на IR комбинирано со продолжувањето и обновувањето на овластувањата за тип - ЕВТ практична процена

A – **Општо**

1. Продолжување и обновување на овластувања за тип како и продолжување и обновување на IR комбинирано со продолжување и обновување на овластувања за тип согласно со овој додаток треба да се завршат само кај ЕВТ оператори кои исполнуваат сѐ од следново:
	1. имаат утврдено ЕВТ програма релевантна за соодветното овластување за тип или IR согласно со точка ORO.FC.231 од Анекс III (дел-ORO) кон Регулатива (EУ) бр. 965/2012;

 (б) имаат искуство од барем три години во спроведување мешана ЕВТ програма;

 (в) за секое овластување за тип во ЕВТ програмата, организацијата има назначено ЕВТ раководител. ЕВТ раководителите треба да исполнат сѐ од следново:

* + 1. треба да имаат испитувачки права за релевантното овластување за тип;
		2. треба да имаат опсежно искуство во обука како инструктор за релевантното овластување за тип;
		3. треба или да бидат лицето кое е назначено согласно со точка ORO.AOC.135(a)(2) од Анекс III (дел-ORO) кон Регулатива (EУ) бр. 965/2012 или заменик на тоа лице.
1. ЕВТ раководителот одговорен за релевантното овластување за тип треба да се осигура дека кандидатот ги исполнува сите услови за квалификација, обука и искуство од овој анекс за продолжување или обновување на релевантното овластување.
2. Кандидатите кои сакаат да продолжат или обноват овластување согласно со овој додаток треба да исполнат сѐ од следново:
	1. треба да бидат запишани во ЕВТ програмата на операторот;

 (б) во случај на продолжување на овластување, треба да ја завршат ЕВТ програмата на операторот во периодот на важност на релевантното овластување;

 (в) во случај на обновување на овластување, треба да се усогласат со постапките изработени од ЕВТ операторот согласно со точка ORO.FC.231(a)(5) од Анекс III (дел-ORO) кон Регулатива (EУ) бр. 965/2012.

1. Продолжувањето или обновувањето на овластување согласно со овој додаток се состои од сѐ од следново:
	1. тековна ЕВТ практична процена во ЕВТ програма;

 (б) демонстрација на прифатливо ниво на перформанси во сите компетенции;

 (в) административната постапка на продолжување или обновување на дозвола за која ЕВТ раководителот кој е одговорен за релевантното овластување за тип треба да направи сѐ од следново:

1. да се осигура дека условите од точка FCL.1030 се исполнети;
2. при дејствување согласно со точка FCL.1030(б)(2), да ја одобри дозволата на кандидатот со новиот датум на истек на овластувањето. Одобрувањето може да е извршено преку друго лице во име на ЕВТ раководителот, доколку тоа лице добило делегација од ЕВТ раководителот за тоа согласно со постапките утврдени во ЕВТ програмата.

# B – Спроведување на ЕВТ практичната процена

ЕВТ практичната процена треба да е спроведена согласно со ЕВТ програмата на операторот.’;

1. Анекс VI (дел-ARA) се изменува како што следи:
	1. точка ARA.GEN.125 се заменува со следново:

# ‘ARA.GEN.125 Информации за Агенцијата

* + 1. Надлежниот орган треба да ја извести Агенцијата во случај на какви било значителни проблеми со спроведувањето на Регулатива (ЕУ) 2018/1139 и делегираните и актите за спроведување донесени на основа на истата во рок од 30 дена од моментот во кој органот станал свесен за проблемите.

 (б) Без да е во спротивност со Регулатива (EУ) бр. 376/2014 на Европскиот парламент и на Советот (\*) и делегираните и актите за спроведување донесени на основа на истата, надлежниот орган треба да ѝ достави на Агенцијата информации значајни за безбедноста кои произлегуваат од извештаите за настани зачувани во националната база на податоци, во најбрз можен рок.



[(\*)](#_heading=h.lnxbz9) Регулатива (ЕУ) бр. 376/2014 на Европскиот парламент и на Советот од 3 април 2014 година за известувањето, анализата и понатамошните следења на настани во цивилното воздухопловство, за изменување на Регулатива (ЕУ) бр. 996/2010 на Европскиот парламент и на Советот и за укинување на Директива 2003/42/EЗ на Европскиот парламент и на Советот и Регулативи (ЕЗ) бр. 1321/2007 и (ЕЗ) бр. 1330/2007 на Комисијата (Сл. весник L 122, 24.4.2014 година, стp. 18).’;

 (б) точка ARA.GEN.135 се изменува како што следи:

1. точки (a) и (б) се заменуваат со следново:

‘(a)Без да е во спротивност со Регулатива (EУ) бр. 376/2014 и делегираните и актите за спроведување донесени на основа на истата, надлежниот орган треба да спроведе систем за соодветно собирање, анализа и ширење на информации за безбедноста.

 (б) Агенцијата спроведува систем за соодветно да анализира каква било добиена релевантна информација поврзана со безбедноста и без непотребно одлагање да им достави на земјите членки и на Комисијата каква било информација, вклучувајќи препораки или поправни мерки коишто треба да се преземат, што е потребна за нив за да реагираат навремено на проблем со безбедноста што вклучува производи, делови, неинсталирани помагала, лица или организации кои се предмет на Регулатива (ЕУ) 2018/1139 и делегираните и актите за спроведување донесени на таа основа.’;

1. точка (г) се заменува со следново:

‘(г) За мерките преземени под точка (в) треба веднаш да се известат сите лица или организации кои треба да се усогласат со нив според Регулатива (ЕУ) 2018/1139 и делегираните и актите за спроведување донесени на основа на истата. Надлежниот орган треба исто така да ја извести Агенцијата за тие мерки и, кога е потребна комбинирана активност, другите засегнати земји членки.’;

 (в) точка ARA.GEN.200 се изменува како што следи:

* 1. во точка (a), точка (1) се заменува со следново:

‘(1) документирани правила и процедури за опис на организацијата, начините и методите за достигнување усогласување со Регулатива (ЕУ) 2018/1139 и делегираните и актите за спроведување донесени на основа на истата. Процедурите треба да се ажурирани и да служат како основни работни документи во рамките на тој надлежен орган за сите поврзани задачи;’;

* 1. точка (в) се заменува со следново:

‘(в) Надлежниот орган утврдува процедури за учество во меѓусебна размена на сите потребни информации и помош со други засегнати надлежни органи, дали од земјата членка или од другите земји членки, вклучувајќи ја следнава информација:

* + 1. на сите изнесени пронајдоци, последователни поправни мерки преземени согласно со таквите пронајдоци и мерки за извршување преземени како резултат на превид на лица и организации кои извршуваат активности на територија на земја членка, но со добиено уверение од или направени изјави на надлежниот орган на друга земја членка или на Агенцијата;
		2. произлегува од задожително и доброволно известување за настани како што е побарано од точка ORA.GEN.160 од Анекс VII.’;

 (г) точка ARA.GEN.210 се заменува со следново:

# ‘ARA.GEN.210 Промени во системот за управување

1. Надлежниот орган треба да има воспоставено систем за откривање на промените кои влијаат врз неговата способност за извршување на задачите и одговорностите како што е дефинирано во Регулатива (ЕУ) 2018/1139 и делегираните и актите за спроведување донесени на основа на истата. Тој систем треба да овозможи преземање акција каде што е соодветно за осигурување дека системот за управување останува соодветен и ефективен.

 (б) Надлежниот орган треба да го ажурира системот за управување за да одрази каква било промена на Регулатива (ЕУ) 2018/1139 и делегираните и актите за спроведување донесени на основа на истата, со цел да се осигура ефективно спроведување.

 (в) Надлежниот орган треба да ја извести Агенцијата за промени кои влијаат врз способноста за извршување на задачите и одговорностите како што е дефинирано во Регулатива (ЕУ) 2018/1139 и делегираните и актите за спроведување донесени на основа на истата.’;

 (д) точка ARA.FCL.200 се изменува како што следи:

* 1. точка (в) се заменува со следново:

‘(в) Одобрување на дозволи од испитувачи. Пред да даде особено овластување на испитувач за продолжување или обновување на овластувања или уверенија, надлежниот орган треба да развие соодветни постапки.’;

* 1. во точка (д), точка (1) се заменува со следново:

‘(1) точки BFCL.315(a)(4)(ii) и BFCL.360(a)(2) од Анекс III (дел-BFCL) кон Регулатива (ЕУ) 2018/395; и’;

 (ѓ) во Додаток VIII, зборовите ‘Формулар ХХХ на EASA Издание 2 се заменуваат со зборовите ‘Формулар 157 на EASA - Издание 2;

(3) Анекс VII (дел-ORA) се изменува како што следи:

* + - 1. точка ORA.GEN.160 се заменува со следново:

# ‘ORA.GEN.160 Известување за настани

* + - * 1. Како дел од нејзиниот систем за управување, организацијата треба да основа и одржува систем за известување за настани, вклучувајќи задолжително и доброволно известување. За организации кои го имаат нивното основно место на бизнис во земја членка, тој систем треба да ги исполни условите на Регулатива (ЕУ) бр. 376/2014 и Регулатива (ЕУ) 2018/1139 како и делегираните и актите за спроведување донесени на основа на тие регулативи.

 (б) Организацијата треба да поднесува извештај до надлежниот орган и, во случај на воздухоплов кој не е регистриран во земја членка, земјата на регистрација, за каков било настан поврзан со безбедноста или ситуација која загрозува или, доколку не е поправена или решена, може да загрози воздухоплов, лицата во него или која било друга личност, и особено каква била несреќа или сериозен инцидент.

 (в) Без да е во спротивност со точка (б), организацијата треба да поднесе извештај до надлежниот орган и овластениот имател на одобрение на воздухопловот каков било инцидент, неисправност, технички дефект, надминување на техничките ограничувања, настан кој би истакнал неточна, нецелосна или нејасна информација, која се содржи во податоци утврдени согласно со Регулатива (ЕУ) бр. 748/2012, или друга невообичаена околност што има загрозено или може да загрози воздухоплов, лицата во него или која било друга личност и нема завршено со несреќа или сериозен инцидент.

 (г) Без да е во спротивност со Регулатива (ЕУ) бр. 376/2014 и делегираните и актите за спроведување донесени на основа на истата, извештаите согласно со точка (в) треба:

да се направат што е најбрзо можно, но во секој случај не подоцна од 72 часа од кога организацијата ќе открие настан или ситуација на која се однесува извештајот освен доколку вонредни околности не го спречат ова;

 да се направат во форма и начин утврдени од надлежниот орган, како што е дефинирано во точка ORA.GEN.105;

да ја содржат секоја значајна информација во врска со ситуацијата позната на организацијата.

 (д) За организации на кои основното место на бизнис не им е во земја членка:

првичните задолжителни извештаи треба:

соодветно да ја заштитуваат тајноста на идентитетот на известувачот и на лицата кои се споменати во извештајот;

да се направат што е најбрзо можно, но во секој случај, не подоцна од 72 часа од кога организацијата станува свесна за настан освен доколку вонредни околности не го спречат ова;

да се направат во форма и начин утврдени од Агенцијата;

да ја содржат секоја значајна информација во врска со ситуацијата позната на организацијата;

каде што е релевантно, последователен извештај кој дава детали за дејствата кои организацијата планира да ги преземе со цел да спречи слични настани во иднина треба да се направи веднаш штом тие дејства се одредат; тие последователни извештаи треба:

да се испратат до релевантните субјекти на кои првично им бил поднесен извештај согласно со точки (б) и (в);

да се направат во форма и начин утврдени од Агенцијата.’;

 (б) во точка ORA.GEN.200(a), точка (7) се заменува со следново:

‘(7) какви било дополнителни релевантни услови пропишани во Регулатива (ЕУ) 2018/1139 и во Регулатива (ЕУ) бр. 376/2014 како и во делегираните и актите за спроведување донесени на основа на истите.’.



*АНЕК**С II*

Анексите I и VI од Регулатива (ЕУ) бр. 1178/2011 се поправени како што следи:

1. Анекс I (дел-FCL) е поправен како што следи:
	1. во точка FCL.025(б), точка (3) се заменува со следново:

‘(3) Доколку кандидат за ATPL испитот за теоретско знаење, или за издавање на дозвола за комерцијален пилот (CPL), или за овластување за летање по инструменти (IR) не успеал да положи еден од испитите за теоретско знаење во четири обиди, или не успеал да ги положи сите испити или во шест испитни периоди или во периодот наведен во точка (б)(2), тој или таа треба да го полага целосниот комплет испити за теоретско знаење.’;

 (б) во точка FCL.025(б), точка (4) се заменува со следново:

‘(4) Доколку кандидатите за издавање на дозвола на пилот за лесен воздухоплов (LAPL) или дозвола за приватен пилот (PPL) не успеале да положат еден од испитите за теоретско знаење во четири обиди, или не успеале да ги положат сите испити во периодот наведен во точка (б)(2), треба да го полагаат целосниот комплет испити за теоретско знаење.’;

 (в) во точка FCL.035(б)(5), упатувањето кон ‘FCL.720.A(б)(2)(з)’ се заменува со упатувањето кон ‘FCL.720.A.(a)(2)(ii)(A)’;

 (г) Оддел Б од Додаток 9 се изменува како што следи:

Во точка (6)(з), упатувањето кон ‘FCL.720.A(д)’ се заменува со упатувањето кон ‘FCL.720.A(в)’;

1. Анекс VI (дел-ARA) е поправен како што следи:

Во Додаток I, во областа XIII во шаблонот по насловот ‘Страна 3’ упатувањето кон ‘Точка 2(б) од член 3б’ се заменува со упатувањето кон ‘Точка (a) од член 3б(2)’

